Document ID: /roh_data/filtered/fineweb-2-filterrobots_roh.jsonl.gz/20081

Per cumpensar il transport dad autos sur l'Alpsu ha l'Uffizi federal da traffic empermess ulteriuras colliaziuns da tren sur il pass. Quai ha il president communal da Tujetsch, Martin Cavegn, confermà sin dumonda da la Fundaziun Medias Rumantschas (FMR).
A partir dal december 2021 duai uschia dar mintgamai la bun'ura e la saira ina colliaziun supplementara tranter Mustér ed Andermatt e quai en omaduas direcziuns.
A partir dal 2023 vegnan numnadamain nagins trens pli a transportar autos sur l'Alpsu. Pervi da las frequenzas modestas sin quest traject, na vegn questa purschida lura betg pli prolungada.